open-index/open-wikipedia-markdown huggingface dataset:
Huangshan (kaupunki)

**Huangshan** (, pinyin: Huángshān Shì) on prefektuuritason kaupunki Kiinan Anhuin maakunnan eteläosassa. Kaupungin keskusta sijaitsee linnuntietä noin 190 kilometriä maakunnan pääkaupunki Hefeistä eteläkaakkon. Kaupungin väkiluku on 1,359 miljoonaa (2010) ja pinta-ala 9&nbsp;807 neliökilometriä.

Kaupunki rajoittuu etelässä Quzhoun, Shangraon ja Jingdezhenin, lännessä Chizhoun, pohjoisessa Xuanchengin, sekä idässä Hangzhoun prefektuuritason kaupunkiin.

Piirikuntatasolla kaupunki jakautuu seitsemään osaan:
;Kaupunkipiiri (3)
* Huangshan
* Huizhou
* Tunxi, hallinnollinen keskus

;Piirikunnat (4)
* Qimen
* Shen piirikunta *tai* Shexian 
* Xiuning
* Yin piirikunta *tai* Yixian 

Kaupungin eteläpuolella sijaitsee maailmanperintöluettelossa oleva Huangvuori (Huang Shan), jonka mukaan kaupunki on nimetty. Kiinalaisen tarinan mukaan muinaisen Kiinan myyttinen Keltainen keisari, Huangdi, meni tuolloin Yi-nimellä tunnetulle vuorelle (Yi Shan)  keräämään yrttejä valmistaakseen kuolemattomuuslääkettä. Vuonna 747 vuoren nimi muutettiin Huangvuoreksi. Vuorta pidetään yhtenä Kiinan viidestä merkittävimmästä vuoresta (Wu yue).

## Ilmasto
Huangshanissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 16&nbsp;°C ja keskimääräinen sademäärä 1&nbsp;660 millimetriä. Heinäkuu on lämpimin kuukausi. Silloin vuorokauden keskilämpötila on noin 28&nbsp;°C. Viilein kuukausi on tammikuu, jolloin keskilämpötila on noin 4&nbsp;°C. Sateisin kuukausi on kesäkuu, jolloin sataa keskimäärin noin 290 millimetriä. Joulukuu puolestaan on kuivin kuukausi. Silloin keskimääräinen sadanta on 46 millimetriä.

## Galleria

HuangShanCity.JPG|Kävelykatu iltavalaistuksessa.
Tunxi.jpg|Kävelykatu vanhassa kaupungissa, Tunxin piiri.
Huangshan train station.jpg|Huangshanin rautatieasema.
吳氏宗祠1.jpg|Pyhäkkö Huangshanissa.
Xidi, Huizhou, Anhui.jpg|Xidi, Huizhoun piiri.
Taipingqiao 5294.JPG|Silta, Taipingqiao, Shexian.


## Lähteet

## Aiheesta muualla

*Huangshan City Information (erityisesti talouspainotus)  (chinaknowledge.com)
*Anhui Tea Introduction  (viconyteas.com)
*Top Ten Teas of China  (viconyteas.com)
*China Postal Code Anhui Province (prefektuuri ja piirikuntataso)  (youbianku.com)
Chizhou

**Chizhou** (, pinyin: Chízhōu Shì) on prefektuuritason kaupunki Kiinan Anhuin maakunnan eteläosassa. Kaupungin väkiluku on 1,403 miljoonaa (2010) ja pinta-ala 8&nbsp;272 neliökilometriä.

## Ilmasto
Chizhoussa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on melko kuivaa ja viileää. Vuoden keskilämpötila on noin 17&nbsp;°C ja keskimääräinen sademäärä 1&nbsp;330 millimetriä. Elokuu on lämpimin kuukausi. Silloin vuorokauden keskilämpötila on noin 29&nbsp;°C. Viilein kuukausi on tammikuu, jolloin keskilämpötila on noin 4&nbsp;°C. Sateisin kuukausi on kesäkuu, jolloin sataa keskimäärin noin 240 millimetriä. Tammikuu puolestaan on kuivin kuukausi. Silloin keskimääräinen sadanta on 35 millimetriä.

## Hallinnollinen jako
Piirikuntatasolla kaupunki jakautuu yhteen kaupunkipiiriin ja kolmeen piirikuntaan.

;Kaupunkipiiri (1)
* Guichi

;Piirikunnat (3)
* Dongzhi
* Shitai
* Qingyang

## Galleria

Kuva:百牙塔 - panoramio.jpg | Pagodi Guichin kaupunkipiirissä.
Kuva:Anhui Province Dongzhi County.jpg | Katua Dongzhin piirikunnassa.
Kuva:Buddhist temple courtyard in Qingyang, Chizhou, Anhui, China.jpg | Temppelin piha Qingyangin piirikunnassa.
Kuva:Jiuhuashan lower Daxiong Baodian.jpg | Temppeli Jiuhuavuorella.


## Lähteet

## Aiheesta muualla

*China Postal Code Anhui Province (prefektuuri ja piirikuntataso)  (youbianku.com)
Xuancheng

**Xuancheng** (, pinyin: Xuānchéng Shì; vuosina 1987–2000 myös nimellä *Xuanzhou*) on prefektuuritason kaupunki Kiinan Anhuin maakunnassa. Kaupungin keskusta sijaitsee linnuntietä noin 175 kilometriä maakunnan pääkaupunki Hefeistä kaakkoon. Maanteitse välimatka on 206 kilometriä ja Shanghaista kaupunkiin on 298 kilometriä.  Xuanchengin väkiluku on 2,533 miljoonaa (2010) ja pinta-ala 12&nbsp;340 neliökilometriä.

Kaupunki rajoittuu etelässä Hangzhoun ja Huangshanin, lännessä Chizhoun ja Wuhun, pohjoisessa Ma’anshanin, Nanjingin, Changzhoun ja Wuxin, sekä idässä Huzhoun prefektuuritason kaupunkiin.

## Ilmasto
Xuanchengissa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 16&nbsp;°C ja keskimääräinen sademäärä 1&nbsp;240 millimetriä. Heinäkuu on lämpimin kuukausi. Silloin vuorokauden keskilämpötila on noin 29&nbsp;°C. Viilein kuukausi on tammikuu, jolloin keskilämpötila on noin 3&nbsp;°C. Sateisin kuukausi on kesäkuu, jolloin sataa keskimäärin noin 210 millimetriä. Joulukuu puolestaan on kuivin kuukausi. Silloin keskimääräinen sadanta on 39 millimetriä.

## Piirikuntatason aluejako
Piirikuntatasolla kaupunki jakautuu seitsemään osaan:
;Kaupunkipiiri (1)
* Xuanzhou, hallinnollinen keskus
;Piirikuntatason kaupungit (2)
* Ningguo
* Guangde

;Piirikunnat (4)
* Jingde
* Jingxian
* Jixi
* Langxi

## Nähtävyyksiä ja paikallisia tuotteita
Paikallisiin tuotteisiin kuuluu muun muassa:
* Xuan-paperi, joka on rakenteeltaan samantyyppinen riisipaperi, mitä kalligrafiassa on käytetty yli tuhat vuotta. Jinxianin piirikunnassa työskentelee yli 15&nbsp;000 henkeä yli 200 paperintuotantoverstaalla tämän Kiinan parhaaksi mainitun riisipaperin valmistamiseksi. Seudulla toimii turisteille avoin *Kiinalaisen riisipaperin museo*, ja matkailijat pääsevät kokeilemaan oman riisipaperin valmistamista joissain työpajoissa. Unesco on myöntänyt Xuan-riisipaperin valmistamistaidon arvokkaaksi osaksi ihmiskunnan kulttuuriperintöä.
* Xuan-sivellin
* Hui-muste (Hui on lyhennys maakuntanimestä Anhui)
* Jixin piirikunta tai toisen lähteen mukaan Zhajin kylä Jingin piirikunnassa: Huin arkkitehtuuria edustavia  rakennuksia taidokkain tiili-, kivi- ja puukaiverruskoristeluin; asuintaloja Ming- (1368–1644) ja Qing-dynastioiden (1644–1911) ajalta, hui-muste, Huin (Anhuin) keittiö


Xuancheng City Skyline.JPG|Xuanchengin kaupunkia.
Meixi Park.jpg|Meixin puisto Xuanchengissä.

## Lähteet

## Aiheesta muualla

*Xuancheng   (xuancheng.gov.cn)
*Xuancheng City Information (erityisesti talouspainotus)  (chinaknowledge.com)
*Encyclopædia Britannica: Xuancheng  (britannica.com)
*Anhui Tea Introduction  (viconyteas.com)
*China Postal code Anhui Province (prefektuuri ja piirikuntataso)  (youbianku.com)
Bengbu

**Bengbu** (, pinyin: Bèngbù Shì) on prefektuuritason kaupunki Kiinan Anhuin maakunnassa. Kaupungin väkiluku on 3,164 miljoonaa (2010) ja pinta-ala 5&nbsp;945 neliökilometriä.

## Ilmasto
Bengbussa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 16&nbsp;°C ja keskimääräinen sademäärä 830 millimetriä. Heinäkuu on lämpimin kuukausi. Silloin vuorokauden keskilämpötila on noin 28&nbsp;°C. Viilein kuukausi on tammikuu, jolloin keskilämpötila on noin 1&nbsp;°C. Sateisin kuukausi on heinäkuu, jolloin sataa keskimäärin noin 200 millimetriä. Joulukuu puolestaan on kuivin kuukausi. Silloin keskimääräinen sadanta on 20 millimetriä.

## Hallinnollinen jako

Piirikuntatasolla kaupunki jakautuu seitsemään osaan (numerointi oheisen kartan mukaisesti). 

;Kaupunkipiirit (4)
1 Bengshan, hallinnollinen keskus
2 Longzihu 
3 Yuhui
4 Huaishang

;Piirikunnat (3)
5 Huaiyuan
6 Wuhe
7 Guzhen

## Liikenne
Valtatie 206 kulkee Bengbun kautta pohjoiseen Hefeiin ja etelään Suzhouun. Kaupungista on myös rautatieyhteydet etelään, pohjoiseen ja kaakkoon.

## Galleria

Kuva:蚌埠会展中心.jpg | Bengbun messukeskus.
Kuva:蚌埠龙子湖.jpg | Longzijärvi.
Kuva:Large oJBa 238i200066.jpg | Pohjois- ja Etelä-Kiinan rajamerkki Longzijärven rannalla.
Kuva:从图书馆看校园-by 06临床一系八班 - panoramio.jpg | *Bengbu Medical College*n kampus.


## Lähteet

## Aiheesta muualla

*Bengbu City Information (erityisesti talouspainotus)  (chinaknowledge.com)
*China Postal code Anhui Province (prefektuuri ja piirikuntataso)  (youbianku.com)
Wuhu

**Wuhu** (, pinyin: Wúhú Shì) on prefektuuritason kaupunki Kiinan Anhuin maakunnassa. Kaupungin väkiluku on 3,443 miljoonaa (2010) ja pinta-ala 5&nbsp;767 neliökilometriä. Kaupungin keskusta sijaitsee linnuntietä noin 130 kilometriä maakunnan pääkaupunki Hefeista kaakkoon.

## Ilmasto
Wuhussa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 16&nbsp;°C ja keskimääräinen sademäärä 1&nbsp;170 millimetriä. Heinäkuu on lämpimin kuukausi. Silloin vuorokauden keskilämpötila on noin 29&nbsp;°C. Viilein kuukausi on tammikuu, jolloin keskilämpötila on noin 2&nbsp;°C. Sateisin kuukausi on kesäkuu, jolloin sataa keskimäärin noin 190 millimetriä. Joulukuu puolestaan on kuivin kuukausi. Silloin keskimääräinen sadanta on 35 millimetriä.

## Hallinnollinen jako
Piirikuntatasolla prefektuuritason kaupunki jakautuu neljään kaupunkipiiriin ja neljään piirikuntaan.

;Kaupunkipiirit (4)
* Jiujiang (鸠江区)
* Jinghu (镜湖区)
* Shanjiang (三山区)
* Yijiang (弋江区)

;Piirikunnat (4)
* Wuhu (芜湖县)
* Fanchang (繁昌县)
* Nanling (南陵县)
* Wuwei (无为县)

## Galleria

Kuva:Wuhu Railway Station 2012-05.JPG | Wuhun rautatieasema.
Kuva:Former Notre Dame in Wuhu 01 2012-05.JPG | Entinen Notre Dame Wuhussa.
Kuva:Saint Joseph Cathedral in Wuhu 2012-05.JPG | St. Joseph Cathedral -kirkko.
Kuva:Guangji Temple in Wuhu 06 2012-05.jpg | Guangji-temppeli.
Kuva:Zhong Jiang Pagoda 2012-05.JPG | Zhongjiang-pagodi.


## Lähteet

## Aiheesta muualla

*China Postal Code Anhui Province (prefektuuri ja piirikuntataso)  (youbianku.com)
Chuzhou

**Chuzhou** (, pinyin: Chúzhōu Shì) on prefektuuritason kaupunki Kiinan Anhuin maakunnan itäosassa. Kaupungin väkiluku on 3,938 miljoonaa (2010) ja pinta-ala 13&nbsp;398 neliökilometriä.

Piirikuntatasolla kaupunki jakautuu kahdeksaan osaan (numerointi oheisen kartan mukaisesti). 

;Kaupunkipiirit (2)
1 Langya, hallinnollinen keskus
2 Nanqiao 
;Piirikuntatason kaupungit (2)
3 Mingguang
4 Tianchang

;Piirikunnat (4)
5 Lai’an
6 Quanjiao
7 Dingyuan
8 Fengyang


Chuzhou North Railway Station, 2007.jpg|Chuzhoun pohjoinen rautatieasema.


## Lähteet

## Aiheesta muualla

*Chuzhou City Information (erityisesti talouspainotus)  (chinaknowledge.com)
*China Postal code Anhui Province (prefektuuri ja piirikuntataso)  (youbianku.com)
James Stewart (täsmennyssivu)

**James Stewart** -nimisiä henkilöitä ovat tai ovat olleet:

* James Stewart, Rothesayn herttua (1507–1508), Skotlannin kruununperillinen
* James Stewart, Morayn 1. jaarli (n. 1531–1570), Skotlannin sijaishallitsija
* James Stewart, Rothesayn herttua (1540–1541), Skotlannin kruununperillinen 
* James Stewart (1908–1997), yhdysvaltalainen elokuvanäyttelijä
* James Stewart (1910–1990), kanadalainen koripalloilija
* James Stewart Jr. (s. 1985), yhdysvaltalainen motocross- ja supercross -kuljettaja
Francisco Martínez

**Francisco Martínez** -nimisiä henkilöitä ovat:

* Francisco Martínez (1910–1993), meksikolainen koripalloilija
* Francisco Martínez de la Rosa (1787–1862), espanjalainen näytelmäkirjailija, runoilija ja poliitikko
* Francisco Álvarez Martínez (1925–2022), espanjalainen kardinaali
* Francisco Javier Martínez Fernández (s. 1947), espanjalainen katolinen arkkipiispa
* Francisco José Martínez Roca, * Paco Roca* (s. 1969), espanjalainen sarjakuvantekijä
* Francisco Lerma Martínez (1944–2019), Mosambikissa toiminut espanjalainen roomalaiskatolinen Guruén piispa
RN Indomito (1912)

**RN Indomito** () oli Italian kuninkaallisen laivaston Indomito-luokan hävittäjä ensimmäisessä maailmansodassa.

## Valmistus

Alus tilattiin Napolista Pattisonin telakalta, missä köli laskettiin 1. kesäkuuta 1910. Alus laskettiin vesille 10. toukokuuta 1912 ja liitettiin laivastoon 20. tammikuuta 1913.

## Palvelus
Alus poistettiin alusluettelosta 11. heinäkuuta 1937.

## Lähteet
*
*

### Viitteet
Bücker Bü 134

**Bücker Bü 134** oli saksalainen Bückerin valmistama yksimoottorinen kaksipaikkainen yläsiivellinen urheilulentokone. Konetyypin tuotanto jäi yhteen prototyyppiin, joka tuhoutui lopullisesti hangaarin tulipalossa 21. toukokuuta 1939.

## Tekniset tiedot

## Lähteet
RN Impetuoso (1913)

**RN Impetuoso** () oli Italian kuninkaallisen laivaston Indomito-luokan hävittäjä ensimmäisessä maailmansodassa.

## Valmistus

Alus tilattiin Napolista Pattisonin telakalta, missä köli laskettiin 9. joulukuuta 1910. Alus laskettiin vesille 23. heinäkuuta 1913 ja liitettiin laivastoon 19. toukokuuta 1914.

## Palvelus
Alus upposi 10. heinäkuuta 1916 Otrantonsalmessa Itävalta-Unkarin laivaston sukellusveneen *[[SM U-17]]* torpedoimana.

## Lähteet
*
*

### Viitteet
Yulin

**Yulin** voi tarkoittaa seuraavia:

* Yulin, prefektuuritason kaupunki Kiinan Guangxin maakunnassa
* Yulin, prefektuuritason kaupunki Kiinan Shaanxin maakunnassa
* Yulin, sukunimenä:
** Carmen Yulín Cruz (s. 1963), puertoricolainen poliitikko ja San Juanin pormestari
** Harris Yulin (1937–2025), yhdysvaltalainen näyttelijä.
Bozhou

**Bozhou** (, pinyin: Bózhōu Shì) on prefektuuritason kaupunki Kiinan Anhuin maakunnan pohjoisosassa. Kaupungin väkiluku on 4,851 miljoonaa (2010) ja pinta-ala 8&nbsp;110 neliökilometriä.

Bozhou rajoittuu pohjoisessa Shangqiun, idässä Huaibei ja Bengbun, etelässä Huainanin, lounaassa Fuyangin sekä lännessä Zhoukoun prefektuuritason kaupunkiin.

## Ilmasto
Bozhoussa on Köppenin ilmastoluokituksen mukaan subtrooppinen kostea ilmasto. Kesäisin on kuumaa ja sateista, talvella on kuivaa ja viileää. Vuoden keskilämpötila on noin 15&nbsp;°C ja keskimääräinen sademäärä 790 millimetriä. Heinäkuu on lämpimin kuukausi. Silloin vuorokauden keskilämpötila on noin 28&nbsp;°C. Viilein kuukausi on tammikuu, jolloin keskilämpötila on noin 1&nbsp;°C. Sateisin kuukausi on heinäkuu, jolloin sataa keskimäärin noin 210 millimetriä. Joulukuu puolestaan on kuivin kuukausi. Silloin keskimääräinen sadanta on 15 millimetriä.

## Hallinnollinen jako

Piirikuntatasolla kaupunki jakautuu neljään osaan (numerointi oheisen kartan mukaisesti): 
;Kaupunkipiirit (1)
1 Qiaocheng, hallinnollinen keskus
;Piirikunnat (3)
2 Guoyang
3 Mengcheng
4 Lixin

## Galleria

Kuva:MengCheng.JPG|Torikauppaa Mengchengin piirikunnassa.
Kuva:LiXin.JPG | Katua Lixinin piirikunnassa.
Kuva:Entrance of G36 in Lixin County.jpg | Kyltti G36-moottoritielle Lixinin piirikunnassa.


## Lähteet

## Aiheesta muualla

*Bozhou  (bozhou.gov.cn)
*Bozhou City Information (erityisesti talouspainotus)  (chinaknowledge.com)
*China Postal code Anhui Province (prefektuuri ja piirikuntataso)  (youbianku.com)
RN Insidioso (1913)

**RN Insidioso** () oli Italian kuninkaallisen laivaston Indomito-luokan hävittäjä ensimmäisessä maailmansodassa.

## Valmistus

Alus tilattiin Napolista Pattisonin telakalta, missä köli laskettiin 15. heinäkuuta 1912. Alus laskettiin vesille 30. syyskuuta 1913 ja liitettiin laivastoon 6. heinäkuuta 1914.

## Palvelus
Alus poistettiin alusluettelosta 13. syyskuuta 1938, mutta se palautettiin 1. maaliskuuta 1941 palvelukseen. Saksalaiset valtasivat aluksen 10. syyskuuta 1943 Polassa ja se liitettiin Saksan laivastoon nimellä *TA21*.

### TA21
Alus liitettiin 8. marraskuuta 1943 11. saattajalaivueeseen, jonka mukana se suojasi saattueita Adrianmerellä ja Salmatian rannikolla. Alus vaurioitui ilmahyökkäyksessä 9. elokuuta 1944 Cap Salvoren edustalla. Se poistettiin palveluksesta Triestessä. Alus upposi 5. marraskuuta 1944 lentokonetorpedon osuttua Fiumessa.

## Lähteet
*
*

### Viitteet
Hienokemikaali

**Hienokemikaali** on usein rakenteeltaan monimutkainen puhdas kemiallinen aine. Hienokemikaalien tuotantomäärät ovat alhaisemmat, yleensä alle 1&nbsp;000 t vuodessa kuin suuria määriä valmistettavien niin kutsuttujen bulkkikemikaalien ja vastaavasti niiden hinnat ovat yleensä huomattavasti korkeampia (yli 10 $/kg) sekä yksittäisellä kemikaalilla on vain yksi tai muutamia käyttökohteita. Hienokemikaaleihin luetaan tyypillisesti kuuluvaksi lääkkeet ja niiden valmistukseen käytettävät yhdisteet, proteiinit, peptidit, maatalouskemikaalit, hajusteet, aromiaineet sekä monet hygieniatuotteiden valmistuksessa käytettävät kemikaalit. Hienokemikaalit eroavat erikoiskemikaaleista siten, että erikoiskemikaalit ovat usein seoksia ja myös käyttötarkoitukset poikkeavat toisistaan. Hienokemikaaleja myydään ja markkinoidaan niiden spesifikaatioiden (eli sen mitä ne ovat) perusteella, kun taas erikoiskemikaalien myynti ja markkinointi perustuu niiden käyttökohteiden perusteella.

Hienokemikaalien käsite ja valmistus alkoivat kehittyä 1970-luvulla lääketeollisuuden tarvitessa uusia puhtaita raaka-aineita lääkkeiden valmistusta varten ja teollisuudenala on kasvanut erityisen voimakkaasti 1980–1990-luvuilla. Hienokemikaaleja tuotetaan tyypillisesti panosreaktoreissa niin kutsuttuina panosprosesseina, toisin kuin bulkkikemikaaleja, joiden valmistus tehdään nykyään lähes täysin jatkuvatoimisina prosesseina. Hienokemikaaleja tuotetaan tehtaissa, joissa valmistetaan useita muitakin yhdisteitä, eikä yhden yksittäisen hienokemikaalin valmistamiseen keskittyvän laitoksen rakentaminen ole kannattavaa. Hienokemikaaleja valmistetaan käyttäen joko täysin synteettisen orgaanisen menetelmiä, puolisynteettisesti eli käyttäen molekyylin rakenteen perustana jostain eliöstä eristettyä yhdistettä tai bioprosessina. 

Hienokemikaalien tuotannossa pyritään erittäin korkeaan tuotteen laatuun ja puhtausasteeseen. Tämän vuoksi varsinaista tuotantoprosessia seuraa usein pitkä ja monimutkainen puhdistusvaihe. Hienokemikaalien tuotanto vaatii runsaasti resursseja kemikaalien ja tuotannon tutkimiseen ja kehittämiseen. Toisaalta hienokemikaalien tarjoama arvonlisä on huomattavasti korkeampi verrattuna suuria määriä tuotettaviin kemikaaleihin nähden. Suurin hienokemikaaleja tuottava teollisuudenala on lääketeollisuus, joka kattaa hienokemikaalien tuotannosta noin 60 %. 

## Lähteet
Uncharted 4: A Thief’s End

**Uncharted 4: A Thief’s End** on yhdysvaltalaisen Naughty Dog -pelitalon kehittämä toimintaseikkailupeli, jonka Sony Computer Entertainment julkaisi PlayStation 4:lle. Se on *[[Uncharted]]*-videopelisarjan neljäs ja viimeinen osa. Peli julkaistiin maailmanlaajuisesti 10. toukokuuta 2016. Tammikuussa 2022 julkaistiin *Legacy of Thieves* kokoelma, joka pitää sisällään remasteroidut versiot *Uncharted 4* ja *Uncharted: Lost Legacy* peleistä.

## Juoni
Peli sijoittuu tapahtumiltaan kolmen vuoden päähän edeltäjästään *[[Uncharted 3: Drake’s Deception]]*. Nathan ”Nate” Drake työskentelee sukeltajana ja on jättänyt aarteenmetsästäjän elämän taakseen sekä viimein asettunut aloilleen vaimonsa Elena Fisherin kanssa. Drake kuitenkin tempautuu takaisin aarteenmetsästyksen pariin, kun hänen kuolleeksi luultu veljensä Sam saapuu yllättäen kuvioihin ja pyytää häneltä apua. He alkavat etsimään kapteeni Henry Averyn kauan sitten kadonnutta aarretta ja Libertaliaa, merirosvojen utopiaa. Naten vanha ystävä Victor Sullivan liittyy myös mukaan. Kolmikko kiertää Averyn aarteen vihjeiden perässä Italiassa, Skotlannissa, Madagascarilla ja King’s Bayn saarella. Aarretta havittelevat myös Nadine Ross palkkasotureineen sekä Naten ja Samin entinen vankitoveri Rafe Adler. Nadine ja Rafe työskentelevät yhdessä aarteen etsimisessä.

Pelin kehittänyt Naughty Dog on kuvaillut *A Thief’s Endin* olevan ”Draken suurin seikkailu”, joka ”panee koitokselle hänen ruumiilliset rajansa, päättäväisyytensä ja lopulta sen, mitä hän on valmis uhraamaan pelastaakseen rakkaimpansa.”

## Ääninäyttelijät

## Vastaanotto

### Arvioita
GameSpot antoi pelille arvosanaksi täydet 10/10 arvostelussaan.

Muropaketti antoi pelille täydet 5/5 arvostelussaan.

Pelaaja-lehti antoi pelille arvosanan 9/10 arvostelussaan.

### Palkinnot
Peli on voittanut muun muassa palkinnot:
* DICE Awards - Vuoden seikkailupeli
* Game Critics Awards - Paras konsolipeli
* Golden Joystick Awards - *PlayStation Game of the Year*
* The Game Awards - *Best Narrative* ja Nolan Northille *Best Performance*
* Game Developers Choice Awards - Paras teknologia
* British Academy Games Awards - *Best Game*

## Lähteet

## Aiheesta muualla
* 
* 
*Virallinen sivusto
Jim Peplinski

**James Desmond Peplinski** (s. 14. lokakuuta 1960 Renfrew, Ontario, Kanada) on kanadalainen entinen NHL-jääkiekkoilija, joka oli pelipaikaltaan oikea laitahyökkääjä. Peplinski pelasi NHL:ssä vuosina 1980–1990 ja 1994–1995 edustaen aina Calgary Flamesiä ja voitti Stanley Cupin vuonna 1989. Peplinski edusti myös Kanadaa vuoden 1988 talviolympialaisissa, jotka pidettiin Flamesin kotikaupungissa Calgaryssä. 

Peplinski pelasi urallaan 711 NHL-ottelua ja teki niissä 161 maalia ja antoi 263 maalisyöttöä. Jäähyjä Peplinskille tuomittiin 1467 minuuttia. Play-off otteluita hänelle kertyi 99 kappaletta ja niissä pisteet 15+31 ja 382 jäähyminuuttia. 

## Lähteet
RN Quarto

**RN Quarto** () oli Italian kuninkaallisen laivaston panssarikansiristeilijä ().

## Valmistus
Insinöörikomentajakapteeni Giulio Trucconen suunnittelema alus tilattiin Venetsian laivastontelakalta, missä köli laskettiin 14. marraskuuta 1909. Alus laskettiin vesille 19. elokuuta 1911 ja liitettiin laivastoon 31. maaliskuuta 1913.

## Palvelus
Italian liityttyä ensimmäiseen maailmansotaan 1915 *Quarto* oli sijoitettuna kahden Nino Bixio -luokan risteilijän kanssa Brindisiin. Alus vältti pienen syväyksensä vuoksi joitakin kertoja sukellusveneiden laukaisemat torpedot, kun sukellusveneiden päälliköt arvioivat aluksen keula-aallosta aluksen nopeuden väärin.

Alukselle asennettiin 1926–1927 M18 AR -tiedustelulentokone ja vuonna 1936 kolme 76 millimetrin tykkiä korvattiin 13,2 millimetrin konekivääreillä. Aluksella räjähti elokuussa 1918 höyrykattila. Alus luokiteltiin 5. syyskuuta risteilijäksi. Alus poistettiin alusluettelosta 5. tammikuuta 1939. Se hinattiin La Speciasta Livornoon, jossa alusta käytettiin koealuksena. Alus upposi maalilaivana marraskuussa 1940.

## Lähteet
*
*

### Viitteet
Cédric

**Cédric Ricardo Alves Soares** (usein vain **Cédric Soares** tai **Cédric**, s. 31. elokuuta 1991 Singen, Saksa) on portugalilainen jalkapalloilija. Hän edustaa Brasilian Série A:ssa pelaavaa São Pauloa. Oikeajalkainen Cédric on pelipaikaltaan oikea laitapuolustaja.

## Ura
### Seurajoukkueura
Cédric aloitti jalkapallon Sporting Clube de Portugalissa. Hän debytoi seuran ykkösjoukkueen paidassa Primeira Ligassa toukokuussa 2011 Vitória FC:tä vastaan. Samalla kaudella hän debytoi myös Eurooppa-liigassa. Kauden 2011–2012 Cédric oli lainassa Primeira Ligan Académica de Coimbrassa, jossa hän saavutti Portugalin cupin voiton. Kaudeksi 2012–2013 Cédric palasi takaisin Sportingiin, jossa hän teki avausmaalinsa joulukuussa 2012 CD Nacionalin verkkoon. Kaudella 2014–2015 hän debytoi Mestareiden liigassa ja voitti seuran kanssa Portugalin cupin tullen ulosajetuksi sen finaalissa. Yhteensä Cédric pelasi Sportingissa 67 ottelua tehden kaksi maalia.

Kesäkuussa 2015 Cédric solmi sopimuksen Englannin Valioliigan Southamptonin kanssa. Kevätkauden 2019 hän oli lainalle Serie A:n Interissä ja kevään 2020 puolestaan Valioliigan Arsenalissa. Hän siirtyi Arsenaliin ilmaissiirrolla kesällä 2020. Hän on saanut Arsenalissa eniten peliaikaa kaudella 2021–2022, jolloin hän pelasi Valioliigassa 21 ottelua ja teki niissä yhden maalin. Tammikuun lopulta 2023 hän oli kauden loppuun saakka lainalla valioliigaseura Fulhamissa. Seuraavalla kaudella hän pelasi Arsenalissa vain kolmessa valioliigan ja yhdessä Mestarien liigan ottelussa.

Tammikuussa 2025 Cédric siirtyi kolmen kuukauden mittaisella sopimuksella brasilialaisseura São Pauloon. Huhtikuussa 2025 hän allekirjoitti São Paulon kanssa vuoden 2027 loppuun ulottuvan jatkosopimuksen.

### Maajoukkueura
Cédric on pelannut kaikissa Portugalin nuorten maajoukkueissa. Vuonna 2011 hän oli mukana voittamassa hopeaa alle 20-vuotiaiden MM-kilpailuissa Kolumbiassa. Portugalin jalkapallomaajoukkueessa Cédric debytoi lokakuussa 2014 ystävyysottelussa Ranskaa vastaan. Ensimmäisen arvokilpailujen karsintaottelunsa hän pelasi kolme päivää myöhemmin EM-karsintaottelussa Tanskaa vastaan.

Cédric kuului Euroopan-mestaruuden voittaneeseen Portugalin joukkueeseen EM-kilpailuissa 2016. Alkulohkon otteluissa hän ei päässyt kentälle, mutta pelasi täydet minuutit jokaisessa pudotuspeliottelussa mukaan lukien voittoisa loppuottelu Ranskaa vastaan. Ensimmäisen maaottelumaalinsa hän teki Maanosaliittojen cupin 2017 ottelussa Meksikoa vastaan. MM-kilpailuissa 2018 hän pelasi Portugalin kolme alkulohko-ottelua alusta loppuun mutta oli vaihdossa joukkueen tappiollisessa neljännesvälieräottelussa. Hän on pelannut maajoukkueessa viimeksi maaliskuussa 2021.

## Muuta
Cédric syntyi Saksan Singenissä portugalilaisille maahanmuuttajavanhemmille. He muuttivat takaisin Portugaliin Cédricin ollessa kaksivuotias.

## Saavutukset
**[[Sporting Clube de Portugal]]**
*Portugalin cup: 2014–2015

**[[Académica de Coimbra]]**
*Portugalin cup: 2011–2012

**[[Arsenal FC|Arsenal]]**
*Community Shield: 2020

**Portugali**
* Alle 17-vuotiaiden MM-kilpailut: Hopeaa 2011
* Jalkapallon Euroopan-mestaruuskilpailut: Kultaa 2016

## Lähteet
Thomas Gradin

**Thomas Kjell Gradin** (s. 18. helmikuuta 1956 Sollefteå, Ruotsi) on ruotsalainen entinen NHL-jääkiekkoilija. NHL:ssä Gradin pelasi kahdeksan kautta Vancouver Canucksissa ja yhden kauden Boston Bruinsissa.Gradin pelasi NHL-urallaan 677 ottelua joissa teki 209 maalia ja antoi 384 maalisyöttöä. Jäähyjä hänelle tuomittiin 298 minuuttia.
Ennen NHL-uraansa hän pelasi Ruotsin pääsarjassa Modossa ja AIK:ssa ja NHL-uransa jälkeen AIK:ssa ja Västeråsissa. Gradin edusti myös Ruotsia vuoden 1978 MM-kisoissa ja Kanada Cupissa 1981 ja 1984. 
Pelaajauransa jälkeen Gradin on toiminut vuodesta 1994 asti Vancouver Canucksin kykyjenetsijänä.

## Lähteet
Schouboe M1907

**Schouboe M1907** on tanskalainen itselataava pistooli. Vuonna 1903 Tanskan armeijan upseeri Jens Theodor Suhr Schouboe patentoi uuden itselaatavan aseen. Ase ei myynyt hyvin, joten hän suunnitteli sen pohjalta uuden parannetun M1907 -version. Ase ei kelvannut sotilasaseeksi, joten tuotanto lopetettiin vuonna 1917.

## Ominaisuudet
M1907 suunniteltiin yksinkertaisen massasulun ympärille. Koska aseen sulkujärjestelmän soveltaminen palveluspatruunaa käyttäväksi tekee sen painavaksi, aseessa käytettiin hyvin kevyttä luotia. Kevyellä luodilla oli vain vähän pysäytysvoimaa ja ase oli pidemmällä matkalla hyvin epätarkka, mikä oli syy sen hylkäämiseen.

## Lähteet
Sven Knipphals

**Sven Knipphals** (s. 20. syyskuuta 1985 Hannover) on saksalainen pikajuoksija. Hän kilpailee 100 ja 200 metrillä. 190 senttimetriä pitkä ja 85 kilogrammaa painava Knipphals edustaa VfL Wolfsburgia.

Knipphals sijoittui 4×100 metrin viestissä neljänneksi vuoden 2013 MM-kilpailuissa Moskovassa. Hän voitti samalta matkalta EM-hopeaa vuoden 2014 EM-kilpailuista Zürichistä. Kesäkuussa 2015 Knipphals oli kolmas 100 metrillä Euroopan joukkuemestaruuskilpailuiden Superliigassa Tšeboksaryssa. Hän sijoittui pikaviestissä neljänneksi Pekingin MM-kilpailuissa 2015 ja pronssille Amsterdamin EM-kilpailuissa 2016.

Knipphals opiskelee kiropraktiikkaa Bournemouthissa ja työskentelee tuossa ammatissa Leipzigissa. Knipphalsin isoisä Hans Jürgen Knipphals toimi Saksan käsipallomaajoukkueen maalivahtina, ja hänen isänsä Jens on pituushypyn Saksan mestari.

## Ennätykset
**Ulkoradat**
* 100 m: 10,13 (Regensburg 2015)
* 200 m: 20,48 (Mannheim 2014)

**Sisäradat**
* 200 m: 21,02 (Karlsruhe 2012)

## Lähteet
Boussin

**Boussin** on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen itäpuolisella tasangolla 45 kilometriä Ségousta maanteitse koilliseen. Kunnassa on 11&nbsp;500 asukasta (vuonna 2009).

Boussinin kunta rajoittuu pohjoisessa Ségoun piirin Togoun ja Farakou Massan, idässä Dioron, etelässä Cinzanan ja lännessä Pelenganan kuntiin. Se on pinnanmuodostukseltaan hiekkaista tasankoa ja kasvillisuudeltaan savannia. Vesistöjä tai metsiä ei ole. Kuntaan kuuluu 15 kylää.

Seudun pääelinkeinot ovat maanviljely ja karjanhoito. Tärkein viljelykasvi on hirssi. Yleisimmät kotieläimet ovat lampaat ja vuohet. Käsityöammattien merkitys on vähäinen. Boussinissa pidetään viikoittaiset markkinat.

Kunnan liikenneyhteydet ovat heikot. Palveluihin kuuluvat koulut sekä terveysasema.

## Lähteet
Dong Dong

**Dong Dong** (, s. 13. huhtikuuta 1989 Zhengzhou, Henan) on kiinalainen trampoliinivoimistelun olympiavoittaja ja maailmanmestari. 169 senttimetriä pitkä ja 58 kilogrammaa painava Dong edustaa Shanxi-seuraa. Hänen valmentajanaan toimii Cai Guang Liang.

## Ura
Dong voitti olympiakultaa henkilökohtaisesta kilpailusta vuoden 2012 kesäolympialaisista Lontoosta. Hän voitti olympiapronssia samasta lajista vuoden 2008 kesäolympialaisista Pekingistä.

MM-kilpailuista Dong on saavuttanut kahdeksan kultaa ja kolme hopeaa. MM-mitaleista kolme kultaa ja kaksi hopeaa on henkilökohtaisia. Aasian kisoista Dongilla on yksi henkilökohtainen kulta vuodelta 2010 ja World Gameseista yksi parikilpailun kulta vuodelta 2013.

## Lähteet
Muotisana

**Muotisana** on kielenkäytössä yleistynyt sana, jota äkkiä kaikki tuntuvat käyttävän eikä ilman tulla toimeen. 

Muotisanoja on arvosteltu siitä, että ne latistavat tyyliä, ja niiden liika toistuminen vie huomiota itse asiasta. Yleensä ne myös myös mutkistavat ilmaisua, tekevät siitä epätäsmällistä ja sopivat huonosti tarkoitukseensa. Usein muotisanat syrjäyttävät selkeämmän ja havainnollisemman tavan ilmaista jokin asia. Muotisanat ja -ilmaisut eivät sinällään ole epäkelpoja, mutta niiden alkuperäinen, käyttöyhteyteensä hyvin sopiva merkitys saattaa hämärtyä.

Toisinaan ilmaus saattaa tulla muotiin yhden vaikutusvaltaisen henkilön käytettyä sitä. Esimerkiksi presidentti Urho Kekkosen kotimurteeseen kuuluva termi "jämäkkä" oli aikansa muotisana. Muotisana saattaa syntyä myös silloin, kun tiettyyn erikoisalaan kuuluvan termin merkitys laajenee. Tällainen muotisana on ollut  "yhtälö".

## Esimerkkejä muotisanoista

pääsääntöisesti 

taso (esim. vuositasolla) 

taholla 

toimesta

-ystävällinen (esim. käyttäjäystävällinen)

valmius 

haaste, haastava

buumi

missio 

visio 

tahtotila

jalkauttaa

suorite 

viitekartta

painopiste 

osallistua 

strateginen

abauttiarallaa 

elikkäs 

feidata 

stalkata 

suvakki

matu

## Lähteet

* Iisa, Katariina, Oittinen, Hannu, Piehl, Aino: Kielenhuollon käsikirja, Yrityskirjat Oy, 1997, 
* 
* 

### Viitteet
Lentopallo Euroopan kisoissa 2015 – naisten turnaus

**[[Euroopan kisat 2015|Euroopan kisojen 2015]]** naisten lentopallo järjestettiin Bakı Kristal Zalıssa Bakussa 13.–27.6.2015. 

## Alkulohkot

Alkulohkoissa joukkueiden järjestys määräytyi ensisijaisesti voitettujen otteluiden määrän perusteella. Toissijaisesti ratkaisivat ottelupisteet, joita saa 3-0 ja 3-1 -voitosta 3, 3-2 -voitosta 2 ja 2-3 -tappiosta 1. Voittojen ja ottelupisteiden ollessa tasan ratkaisee eräsuhde, sitten eräpisteiden suhde ja lopuksi keskinäinen ottelu.

### Lohko A

### Lohko B

## Pudotuspelit

Puolivälierissä lohkovoittajat saivat vastaansa toisen lohkon neljänneksi sijoittuneen. Kakkosten ja kolmosten parit arvottiin.

## Lähteet
Hubert Chmielak

**Hubert Chmielak** (s. 19. kesäkuuta 1989 Suwałki) on puolalainen keihäänheittäjä. 188 senttimetriä pitkä ja 88 kilogrammaa painava Chmielak edustaa ASZ-AWFiS Gdańsk -seuraa.

Chmielakin ennätys on syyskuussa 2014 Kołobrzegissä heitetty 82,58. Kesäkuussa 2015 Chmielak edusti maataan Euroopan joukkuemestaruuskilpailuiden Superliigassa Tšeboksaryssa, jossa hän sijoittui viidennelle sijalle heitettyään 76,87. 

Chmielakin valmentajana toimii Leszek Walczak.

## Lähteet
Takakuristus

**Takakuristus** () on kuristusote itsepuolustuksessa. Ote kohdistuu vastustajan niskaan. Termi ”rear naked choke” on todennäköisesti peräisin jujutsun ja judon kuristusotteesta, joka tunnetaan nimellä *Hadaka Jime* tai ”Naked Strangle”. Sana ”naked” tässä asiayhteydessä tarkoittaa, että toisin kuin muissa jujutsun tai judon kuristusotteissa, tässä otteessa ei hyödynnetä keikogia tai harjoitusasua.

Kuristuksella on kaksi muunnelmaa: Ensimmäisessä muunnelmassa hyökkääjän käsi kierretään vastustajan niskan ympäri ja tartutaan omaan toisen käden hauikseen. Toisessa muunnelmassa hyökkääjä puristaa käsiään yhteen sen jälkeen, kun käsi on kierretty vastustajan kaulan ympäri. 

## Numero neljä -muunnelma

Tämän muunnelman ajatellaan olevan *[[kuristusote#Verisuonikuristus|verisuonikuristus]]* koska se rajoittaa verenkietoa kaulavaltimossa. Kun ote tehdään oikein, se voi aiheuttaa välittömän tajuttomuuden muutamassa sekunnissa. Seuraavassa kappaleessa neuvotaan, kuinka tämä ote tehdään käyttäen vasenta kättä. 

#Hyökkääjän vasen käsi kierretään vastustajan kaulan ympäri siten, että kyynärtaive on hänen kurkkutorveaan vasten.
#Sitten samalla kädellä tartutaan toisen käden hauikseen
#Täten oikea käsi on vastustajan pään takana, tai joskus pään päällä. Kuristuksesta saadaan tehokkaampi laittamalla oikean käden kämmen vastustajan olkapäälle pään taakse laittamisen sijaan. Tämä vähentää huomattavasti pakenemismahdollisuutta. 
#Sitten kyynärpäät tuodaan yhteen siten, että hauiksen ja värttinäluun tuottama sivuttaispaine kohdistuu niskan molempiin puoliin. 

Kun tämä tehdään oikein, vastustaja menee tajuttomaksi alle 10 sekunnissa ja toipuminen tapahtuu yhtä nopeasti.

## Lähteet

## Aiheesta muualla
Diédougou (Ségoun piiri)

**Diédougou** on maalaiskunta Ségoun alueen Ségoun piirissä Malissa. Sen keskuskylä Yolo sijaitsee Nigerjoen itäpuolisella tasangolla 80 kilometriä  Ségousta maanteitse koilliseen. Kunnassa on 16&nbsp;500 asukasta (vuonna 2009).

Diédougoun kunta rajoittuu koillisessa Ségoun piirin Kamiandougoun, kaakossa Fatinén, etelässä Katiénan ja Diounan sekä luoteessa Dioron kuntiin. Seutu kuuluu Sahelin vyöhykkeeseen. Vesistöjä tai metsiä ei ole.

Kuntaan kuuluu 20 kylää. Asukkaat ovat etupäässä bambaroita, soninkeja, fulbeja ja miniankoja. Vallitseva uskonto on islam.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra ja lehmänpapu. Lisäksi viljellään maissia, maapähkinää, fonioa ja riisiä. Kotieläimiä ovat lampaat, vuohet ja naudat.

Kunnan liikenneyhteydet ovat heikot. Palveluihin kuuluvat koulut ja terveysasema.

## Lähteet
Satumaa (Petri Nygårdin kappale)

***Satumaa*** on rap-artisti Petri Nygårdin toinen single hänen tulevalta studioalbumiltaan. Single julkaistiin 12. kesäkuuta 2015. Kappaleella vierailee Sanna.

## Kappaleet
# 
# 

## Lähteet
Don Barksdale

**Donald Argee ”Don” Barksdale** (31. maaliskuuta 1923 Oakland, Kalifornia – 8. maaliskuuta 1993 Oakland, Kalifornia) oli yhdysvaltalainen koripalloilija ja olympiavoittaja. NBA:ssa Jones pelasi neljä kautta vuosina 1951–1955.

Barksdale oli ensimmäinen mustaihoinen olympialaisissa kilpaillut yhdysvaltalaiskoripalloilija: hän kuului Yhdysvaltain Lontoossa 1948 olympiakultaa voittaneeseen joukkueeseen. Olympialaisten jälkeen Barksdale ei voinut siirtyä ammattilaiseksi, koska NBA ei aluksi sallinut mustaihoisia pelaajia. Rajoitus poistettiin sittemmin, ja Barksdale edusti sarjan ensimmäisten mustaihoisten pelaajien joukossa Baltimore Bulletsia ja Boston Celticsiä vuosina 1951–1955. Vuonna 1951 Barksdale voitti Yhdysvaltain joukkueessa kultaa Pan-Amerikan kisoista. Vuonna 1953 hänet valittiin un. Urheilu-uransa jälkeen Barsdale työskenteli kiinteistövälittäjänä ja musiikkialalla. Hän kuoli syöpään 69 vuoden iässä vuonna 1993. Vuonna 2012 Barksdale nimettiin vaikuttajana Basketball Hall of Fameen.

## Lähteet
* Don Barksdale Bio, Stats and Results  Olympics at Sports-Reference.com 
* Don Barksdale NBA & ABA Statistics Basketball-Reference.com 
* New York Timesin muistokirjoitus 

### Viitteet
Cinzana

**Cinzana** on maalaiskunta ja sen keskuskylä Ségoun alueen Ségoun piirissä Malissa. Se sijaitsee Banijoen pohjoispuolella 40 kilometriä Ségousta maanteitse kaakkoon. Kunnassa on 36&nbsp;100 asukasta (vuonna 2009).

Cinzanan kunnan pinta-ala on 1&nbsp;100 neliökilometriä. Se rajoittuu lännessä Ségoun piirin Saminén, Sakoïban ja Pelenganan, pohjoisessa Boussinin, Dioron ja Diounan, idässä Katiénan sekä etelässä Blan piirin Tounan ja Dienan kuntiin. Seutu kuuluu Sahelin vyöhykkeeseen.

Kuntaan kuuluu 70 kylää. Asukkaat ovat etupäässä bambaroita. Lisäksi on soninkeja, fulbeja, boboja, somonoja ja moseja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi ja durra. Lisäksi viljellään foniota, maapähkinää, maapapua, lehmänpapua, maissia ja seesamia. Kotieläimiä ovat lampaat, vuohet, naudat ja siipikarja. Kalastuksen ja käsityöammattien merkitys on vähäinen. Cinzana Garessa ja Zambougoussa pidetään viikoittaiset markkinat.

Cinzanan kautta kulkee Ségoun ja Moptin välinen maantie RN6. Palveluihin kuuluvat koulut ja terveysasema.

## Lähteet
Neiti Fisherin etsivätoimisto

**Neiti Fisherin etsivätoimisto** () on australialainen televisiosarja. Päähenkilö Phryne Fisher on 1920-luvun Melbourneen sijoittuvan dekkarisarjan sankaritar, moderni maailmannainen, jolla on silmää paitsi herrasmiehille myös arvoituksille. Sarja perustuu Kerry Greenwoodin rikosromaaneihin.

Sarjan pääosaa yksityisetsivä Phryne Fisheriä esittää Essie Davis. Muita päähahmoja ovat neiti Fisherin täti Prudence (Miriam Margolyes), komisario Robinson (Nathan Page), konstaapeli Collins (Hugo Johnstone-Burt) ja neiti Fisherin seuraneiti Dorothy (Ashleigh Cummings).

Ensimmäinen osa esitettiin australialaisella ABC1-kanavalla 24. helmikuuta 2012. Sarjaa on tehty kolme tuotantokautta, yhteensä 34 yhden tunnin jaksoa.

Yleisradio aloitti sarjan esittämisen Suomessa 22. kesäkuuta 2015 TV1-kanavalla ja Yle Areenassa. Areenassa jaksot olivat katsottavissa seitsemän päivän ajan. Yle esitti kaikki sarjan 34 jaksoa.

Sarjaa on esitetty yli 120 maassa.

Sarjasta tehtiin vuonna 2019 spin-off ''Neiti Fisher nuoremman tutkimukset'', jossa Phrynen siskopuolen tytär Peregrine ratkaisee rikoksia tätinsä geenien, perinnön ja ystävien avulla. Phryne itse on kadonnut viidakkoon. Sarjassa esiintyy eri hahmot kuin *Neiti Fisherin etsivätoimistossa*. Sarja sijoittuukin 40 vuoden päähän 1960-luvulle.

## Näyttelijät

## Lähteet

## Aiheesta muualla
* 
* 
*
Judy Shalom Nir-Mozes

**Judy Shalom Nir-Mozes** (s. elokuu 1958 Ramat Gan, Israel) on israelilainen radio- ja tv-juontaja. 

Shalom Nir-Mozes on herättänyt runsaasti paheksuntaa rasistisella someviestittelyllään. Shalom Nir-Mozes on sanonut, että palestiinalaiset ruokkivat lapsiaan vihalla Israelia vastaan ja että se on heillä perimässä. Kommenttinsa vuoksi hän joutui vetäytymään YK:n hyväntahdon lähettilään tehtävästä, johon hänet oli nimitetty vuonna 2012. Yhdysvaltojen presidentistä Barack Obamasta hän on sanonut: "Obama-kahvi on mustaa ja laihaa", mikä herätti laajaa paheksuntaa, ja hän oli pahoittelevinaan sitä.

Shalom Nir-Mozes kuuluu yhteen Israelin rikkaimmista suvuista, joka omistaa sanomalehti Yedioth Ahronothin. Hänen puolisonsa on Israelin entinen sisäministeri Silvan Shalom.

## Lähteet

## Aiheesta muualla

*
Diouna

**Diouna** on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen ja Banin välisellä tasangolla 60 kilometriä Ségousta maanteitse itään. Kunnassa on 9&nbsp;100 asukasta (vuonna 2009).

Diounan kunnan pinta-ala on noin 485 neliökilometriä. Se rajoittuu pohjoisessa Ségoun piirin Dioron, idässä Diédougou sekä etelässä ja lännessä Cinzanan kuntiin. Pinnanmuodostukseltaan ja kasvillisuudeltaan seutu on tasaista savannia. Vesistöt käsittävät tulvan jälkeen kuivuvia järviä ja lampia.

Kuntaan kuuluu 11 kylää. Asukkaat ovat etupäässä bambaroita, fulbeja ja diawandoja.

Seudun pääelinkeinot ovat maanviljely ja karjanhoito. Tärkein viljelykasvi on hirssi. Lisäksi kasvatetaan maapähkinää, maapapua, fonioa ja lehmänpapua. Kotieläimiä ovat naudat, lampaat, vuohet, aasit ja siipikarja. Naiset harjoittavat pienimuotoista puutarhanhoitoa ja keräilyä. Diounassa pidetään viikoittaiset markkinat.

Kunnan liikenneyhteydet ovat heikot. Palveluihin kuuluvat koulut ja sairastupa.

## Lähteet
Koirien turvakoti Espanjassa

**Koirien turvakoti Espanjassa** on suomalainen tosi-tv- ja lifestyle-sarja, jonka on luonut Jon Erik West. *Koirien turvakoti Espanjassa* alkoi Liv-kanavalla vuonna 2011 ja päättyi 2012. Suomessa Liv aloitti sarjan esittämisen vuonna 2011.

## Tuotanto
Sarja kuvattiin vuosien 2010–2012 aikana Espanjassa ja Suomessa.

## Rooleissa
Jon ja Satu West + iso joukko suomalaisia, espanjalaisia ja englantilaisia.

## Juoni
Ohjelma kertoo espanjalaisen koirien turvakodin päivittäisistä tapahtumista. Turvakodin perustivat 2007 suomalaiset Jon ja Satu West.

## Vastaanotto
Ensimmäisellä tuotantokaudella Koirien turvakoti Espanjassa -sarjan kaksi jaksoa oli ensiesitysviikkonsa kymmenen katsotuimman ohjelman listalla. 

## Vaikutus
Katsojapalautteen mukaan tietoisuus Espanjan koiratilanteesta lisääntyi ja herätti kiinnostusta koirien adoptointiin Suomeen.

## Lähteet
Farako

**Farako** on maalaiskunta ja sen keskuskylä Ségoun alueen Ségoun piirissä Malissa. Se sijaitsee Nigerjoen rannalla 15 kilometriä (maanteitse sata kilometriä) Ségousta länteen. Kunnassa on 11&nbsp;800 asukasta (vuonna 2009).

Farakon kunta rajoittuu pohjoisessa Ségoun piirin Diganidougoun, idässä Ségoun, etelässä Sébougoun sekä lännessä Sama Foulalan ja Souban kuntiin. Seutu kuuluu Sahelin vyöhykkeeseen.

Kuntaan kuuluu 11 kylää. Asukkaat ovat etupäässä bambaroita, fulbeja, soninkeja ja somonoja.

Paikallisia elinkeinoja ovat maanviljely, karjanhoito ja kalastus. Tärkeimmät viljelykasvit ovat hirssi ja riisi. Kotieläimiä ovat naudat, lampaat, vuohet, aasit ja siipikarja. Palveluihin kuuluvat koulut ja terveysasema.

## Lähteet
Diganidougou

**Diganidougou** eli **Diganibougou** on maalaiskunta Ségoun alueen Ségoun piirissä Malissa. Sen keskuskylä Digani sijaitsee Nigerjoen länsirannalla kahdeksan kilometriä (maanteitse 95 kilometriä) Ségousta luoteeseen. Kunnassa on 15&nbsp;600 asukasta (vuonna 2009).

Diganidougoun kunta rajoittuu pohjoisessa Ségoun piirin N’Koumandougoun ja Baguindadougoun, idässä Pelenganan, etelässä Ségoun ja Farakon sekä lännessä Souban kuntiin. Kuntaan kuuluu 24 kylää.

Paikallisia elinkeinoja ovat maanviljely, karjanhoito ja kalastus. Kunnan liikenneyhteydet ovat heikot. Palveluihin kuuluvat koulut. Toimivia terveyspalveluja ei ole. Nigerjoen rannalla sijaitsee hotelli.

## Lähteet
Nembo-luokka

**Nembo-luokka** oli Italian laivaston kuuden hävittäjän muodostama alusluokka ensimmäisessä maailmansodassa.

## Alukset

## Lähteet
*
*
*

### Viitteet
Rovigo

**Rovigo** on kunta Pohjois-Italiassa Rovigon maakunnassa Veneton alueella. Se on myös maakuntansa pääkaupunki.

Kaupungin tärkein nähtävyys on keskiaikainen torni *Torre Donà*, joka on myös kaupungin tunnus. Muita nähtävyyksiä ovat keskustassa olevat palatsit *Palazzo Roncale* ja *Palazzo Roverella* sekä tuomiokirkko *Duomo di Rovigo* ja kirkko *Santuario della Beata Vergine del Soccorso*.

## Koulut ja yliopistot
Francesco Venezze -konservatorio


Tiedosto:Torre Donà (2) (Rovigo).jpg|Torre Donà
Tiedosto:Palazzo_Roncale_-_Rovigo_-_Michele_Sanmicheli.jpg|Palazzo Roncale
Tiedosto:Palazzo_Roverella,_esterno_da_Piazza_Vittorio_Emanuele_II,_Rovigo_(2).jpg|Palazzo Roverella
Tiedosto:Duomo_(Rovigo)_02.JPG|Tuomiokirkko
Tiedosto:Beata_Vergine_del_Soccorso_(Rovigo).JPG|Santuario della Beata Vergine del Soccorso


## Lähteet
Marija Lasitskene

**Marija Aleksandrovna Lasitskene** (, o.s. **Kutšina**, , s. 14. tammikuuta 1993 Prohladnyi, Venäjä) on venäläinen korkeushyppääjä. Hän edustaa Moskovskaja KBR -seuraa. 17. maaliskuuta 2017 Kutšina meni naimisiin venäläisen, Liettuasta kotoisin olevan urheilutoimittajan Vladas Lasickasin kanssa. Kesästä 2017 alkaen hän on kilpaillut Lasitskene-nimellä.

Vuoden 2015 MM-kilpailuista Pekingistä Lasitskene voitti kultaa tuloksella 201. Hän uusi mestaruutensa Lontoossa 2017 tuloksella 203. Silloin hän ei kuitenkaan voinut kilpailla Venäjän lipun alla maan doping-skandaalin vuoksi, vaan hän kilpaili neutraalina urheilijana, ja palkintoseremoniassa Lasitskenelle soitettiin Venäjän kansallislaulun sijasta kansainvälisen yleisurheiluliiton IAAF:n hymni. Hän voitti kultaa myös vuoden 2014 sisäratojen MM-kilpailuista tuloksella 200. Hän jakoi voiton Puolan Kamila Lićwinkon kanssa. Samana vuonna hän saavutti myös EM-hopeaa tuloksella 199. Vuonna 2015 hän voitti sisäratojen Euroopan-mestaruuden hypättyään 197. Hän voitti sisäratojen maailmanmestaruuden jälleen Birminghamissa 2018 tuloksella 201. Hän voitti Euroopan-mestaruuden Berliinissä 2018 tuloksella 200 ja sisäratojen Euroopan-mestaruuden Glasgow'ssa 2019 tuloksella 201. Dohan MM-kilpailuissa 2019 hän voitti kultaa tuloksella 204. Hän voitti olympiakultaa vuodelle 2021 siirretyissä Tokion kisoissa tuloksella 204.

Lasitskenellä on myös alle 20-vuotiaiden Euroopan-mestaruus 2011 sekä saman ikäluokan MM-pronssia 2012. Vuonna 2009 hän saavutti hopeaa alle 18-vuotiaiden MM-kilpailuista ja Euroopan nuorten olympiafestivaaleilta Tampereelta. Hänellä on myös nuorten kesäolympialaiskulta vuodelta 2010. Kesäuniversiadeista 2013 Kutšina saavutti hopeaa.

Lasitskene on Venäjän armeijan kapteeni.

## Henkilökohtaiset ennätykset
**Ulkoradoilla**
* 206 cm (Lausanne 2017)

**Sisäradoilla**
* 204 cm (Volgograd 2018)

## Lähteet
Brachythecium austro-salebrosum

***Brachythecium austro-salebrosum*** on suikerosammaliin kuuluva sammallaji. Se kasvaa irtonaisina tai jopa laajoina mattoina. Sen väritys on yleenvä vaaleanvihreästä keltaiseen. Sammalen varret on 2,5–9,5 senttimetriä pitkä, ja niissä on harvassa tumman punaruskeita juurtumahapsia.

## Lähteet
* 

### Viitteet
Roth-Steyr M1907

**Roth-Steyr M1907** on itävalta-unkarilainen itselataava pistooli, jonka suunnitteli Karel Krnka. 

## Käyttöönotto
Ase hyväksyttiin Itävalta-Unkarin armeijan palveluskäyttöön vuonna 1909 lähinnä ratsuväelle. Kyseessä oli ensimmäinen kerta, kun jokin suurvalta otti itselataavan pistoolin palvelusaseekseen.

## Ominaisuudet
Aseessa on varsin omalaatuinen sulkujärjestelmä. Lukko on hyvin pitkä ja sen takapää on umpinainen lukuun ottamatta sen läpi kulkevaa iskuria, mutta etupää on ontto ja aseen koko piippu mahtuu sen sisään. Aseen lauetessa piippu ja luisti perääntyvät onton rungon sisällä noin 12 mm:n matkan.

## Lähteet
S/S Leena

**S/S Leena** oli suomalainen rahtihöyrylaiva, joka tuhoutui luultavasti törmättyään sodanaikaiseen merimiinaan Gotlannin kaakkoispuolella 12. helmikuuta 1946. Laivan koko 20-henkinen miehistö menehtyi onnettomuudessa. Laivan omisti John Nurminen Oy:n Laiva Oy Fennia Steamship Co Ltd, ja kapteenina toimi merikapteeni Enok Savolainen.

S/S *Leena* lähti 10. helmikuuta 1946 selluloosalastissa Mäntyluodon satamasta kohti Kööpenhaminaa. Laiva lienee törmännyt Gotlannin lähistöllä merimiinaan. Gotlannin saaren rannoille ajautui laivasta peräisin ollutta materiaalia, muun muassa pelastusvöitä, lastiluukkujen ja laivan sisustuksen kappaleita sekä erilaista pikkutavaraa. Etsintöjä vaikeutti Gotlannin vesillä raivonnut voimakas lumimyrsky, eikä laivasta ja sen miehistöstä löydetty mitään merkkejä etsintöjen aikana. Laivalla oli radiolaitteet, mutta niitä ei ollut käytetty avun pyytämiseen.

S/S *Leena* oli rakennettu S. P. Austin & Son Ltd:n telakalla Sunderlandissa Englannissa vuonna 1905. Laivan pituus oli 70,09 metriä, leveys 10,15 metriä ja syväys 4,88 metriä. Laivan kantavuus oli 1 600 dwt ja höyrykoneen teho 800 hevosvoimaa. Laivan nimenä oli aluksi *Thames,* ja se oli vuoteen 1925 eri englantilaisten varustamoiden omistuksessa. Vuonna 1925 laivan osti norjalainen Farsundissa toiminut D/S A/S Carolvore *-*varustamo, ja sen nimeksi tuli *Fredavore*. Vuonna 1931 laiva siirtyi mukavuuslippulaivana Suomen lipun alle, ja sen pääomistajana oli englantilainen Jersey Shipping Investment Co Ltd. John Nurminen Oy:n Laiva Oy Fennia Steamship Co Ltd hoiti laivaa huhtikuusta 1939 alkaen laivan omistajan ollessa Cardiffissa toiminut F. W. Moorsom & Co Ltd. Laiva liikennöi tällöin Englannin ja Iberian niemimaan välillä. 

Laiva siirtyi John Nurminen Oy:n omistukseen syyskuussa 1939, ja sen nimeksi vaihtui tällöin *Leena*. Laiva liikennöi nyt Itämeren ja Pohjanmeren alueella. Toisen maailmansodan aikana S/S *Leena* oli 1943 Saksalle vuokrattuna Norjan rannikkoliikenteessä. Huhtikuussa 1944 Narvikista Saksaan saattueessa matkalla ollut S/S *Leena* joutui englantilaisten lentokoneiden hyökkäyksen kohteeksi. Miehistö hylkäsi laivan, mutta kun pelastusveneet joutuivat lentokoneiden tulitukseen, miesten oli pakko hypätä mereen ja uida takaisin laivalle. S/S *Leena* selvisi hyökkäyksestä, mutta kolme muuta saattueen laivaa upposi ja yksi laiva ajoi karille. 

Suomen merimuseon kokoelmissa on merikapteeni Kullervo Räisäsen kokoamaa aineistoa S/S *Leenan* viimeisistä vaiheista vuosina 1944–1946 ennen laivan katoamista. Räisänen oli laivalla matruusina vuonna 1945.

## Lähteet